2जी : अब नए दस्तावेजों पर बनेगी स्टेटस रिपोर्ट  
सरकार ने सुप्रीम कोर्ट में कहा कि 2जी घोटाले में अब स्टेटस रिपोर्ट नए दस्तावेजों पर आधारित तथ्यों के आधार पर बनाकर प्रस्तुत की जाएगी।
सुप्रीम कोर्ट में गुरुवार को सरकार की ओर कहा गया है कि 2जी घोटाले में अब स्टेटस रिपोर्ट नए दस्तावेजों के सामने आने के बाद उन पर आधारित तथ्यों के आधार पर बनाकर प्रस्तुत की जाएगी। कोर्ट में सरकार ने कहा कि नए दस्तावेजों की भी जांच होगी।  गौरतलब है कि 2जी मामले में सुप्रीम कोर्ट में सुब्रह्मण्यम स्वामी की अर्जी पर कोर्ट में सुनवाई हो रही है। अब इस मामले में अगली सुनवाई मंगलवार को होगी। स्वामी ने कोर्ट में वित्त मंत्रालय की ओर से पीएमओ को भेजी गई एक चिट्ठी प्रस्तुत की है। इस चिट्ठी में कहा गया है कि यदि चिदंबरम चाहते तो 2जी घोटाला रोका जा सकता था।